Har Nordjylland landets klogeste 6.klasse? Det spørgsmål bliver besvaret onsdag eftermiddag, når der fra klokken 12.30 er finale i den store quiz "Smart Parat Svar". Her skal Brainstomerne fra 6.b på Lundergaard Skolen i Hjørring repræsentere Nordjylland, når der skal dystes på paratviden. Og forhåbentlig hiver holdet både sejren og 10.000 kroner til klassekassen hjem, når alle spørgsmål er besvaret i den store finale, der i år holdes i Magasinet i Odense. Det er første gang, en skole fra Hjørring Kommune har vundet en regionsfinale og nu skal dyste mod hold fra de øvrige TV2-regioner om den endelige titel som Danmarks klogeste klasse. Her skal Brainstomerne vise, at de er bedst inden for områder som historie, film, natur & teknik og eventyr. Finalen bliver vist på TV2 Nords egen kanal, Salto - og du kan kigge med ved via linket her fra klokken 12.30. Indtil da kan du teste dig selv og finde ud af, om du er lige så skarp som 6.b fra Lundergaard Skolen. Tag quizzen via linket herunder.

Opsummering:
6.b på Lundergårdskolen i Hjørring repræsenterer Nordjylland i landsfinalen til konkurrencen Smart-Parat-Svar, som løber af stablen onsdag fra klokken 12.30.